《寄友》
元代·邓牧

我在越，君在吴，
驰书邀我游西湖。我还吴，
君适越，遥隔三江共明月。
明月可望，佳人参差。
笑言何时，写我相思。
知君去扫严陵墓，只把清尊酹黄土。
浮云茫茫江水深，感慨空劳吊今古。
孤山山下约陈实，联骑须来踏春色。
西湖千树花正繁，莫待东风吹雪积。
有酒如渑，有肉如陵。
鼓赵瑟，弹秦筝，与君沈醉不本醒。
人生行乐耳，何必千秋万岁名。

作者简介：邓牧(1246—1306)，元代思想家。字牧心，钱塘(今浙江杭州)人。年十余岁，读《庄》、《列》，悟文法，下笔多仿古作。